อาการโดยรวม เกิดขึ้นกับผมทั้งหมดประมาณปีกว่าๆ แต่เริ่มคิดอยากตายหนีปัญหาจริงๆประมาณ1เดือนที่ผ่านมา ผมถูกทางบ้านกดดันจากทุกเรื่องได้รับคำพูดที่แย่จากคนในครอบครัวมานานมาก ผมรู้สึกผิดหวังกับชีวิตมากเครียดนอนหลับบ้างไม่หลับบ้าง อ่อนเพลีย กินน้อยบ้างมากบ้าง เฉยๆกับทุกเรื่องที่เคยชอบ ไม่สะดวกที่จะออกสังคม ชอบออกไปในที่ๆไม่มีคนพลุกพล่านเช่นป่าหรือกลางทุ่งนา ชอบสันโดษ มันรู้สึกท้อแท้และผิดหวังกับชีวิตครับ จนทำให้ผมกลับมาใช้สารเสพติดทั้งๆที่ผมเลิกมาเป็นเวลา6ปีได้แล้วครับ แต่ผมไม่ดื่มสุรา ล่าสุดเมื่อไม่กี่วันที่ผ่านมาผมคิดที่จะฆ่าตัวตาย แต่ลูกตัวน้อยของผมทำให้ผมฉุกคิดขึ้นมาได้ ความคิดที่จะฆ่าตัวตายเกิดขึ้นบ่อยและถี่มากครับ ผมคิดเรื่องความตายบ่อยๆพูดสั่งเสียกับแฟนบ่อยๆดูโซเชียลเกี่ยวกับการตายการฆ่าตัวตายทุกวันครับ ตอนนี้ผมสับสนไปหมด เมื่อวาน 25/08/2018ผมได้บอกกับแฟนของผมแล้ว ว่าตอนนี้ผมกำลังเผชิญกับปัญหานี้อยู่ แฟนผมเค้ารับรู้ว่าผมถูกทางบ้านผมเองกดดันและตำหนิในทางที่ไม่ดีมาตลอด ผมควรจะต้องทำอย่างไรครับ ผมหาทางออกไม่ได้เลย มืดแปดด้านหัวสมองคิดลบตลอด กลัวจะไม่ได้อยู่ดูอนาคตลูกๆหนะครับ รบกวนคุณช่วยแนะนำผมด้วยครับว่าผมป่วยใช่มั้ยแล้วผมต้องใช้เงินรักษาเท่าไรแล้วมีโรงพยาบาลไหนในจังหวัดนครราชสีมารับรักษาบ้างครับ กราบขอบพระเป็นอย่างสูงครับ
สวัสดีค่ะ @จากที่เล่ามา คิดว่า มีภาวะทางอารมณ์ไม่ปกติ อาจมีภาวะเครียด หรืออาจมีภาวะโรคซึมเศร้าค่ะ @ผู้ป่วยโรคซึมเศร้าจะมีอาการที่เปลี่ยนแปลงทั้งอารมณ์ ความรู้สึกนึกคิด ความจำ ความสัมพันธ์กับคนรอบข้างเปลี่ยนไป และอาการแสดงทางร่างกายต่างๆ โดยอาการอาจเปลี่ยนแปลงอย่างรวดเร็วเป็นสัปดาห์ หรือค่อยเป็นค่อยไปเป็นก็ได้ -อาการทางอารมณ์ เช่น เศร้า หดหู่ อ่อนไหว บางคนอาจมีความรู้สึกไม่แจ่มใส เบื่อหน่าย บางคนมีอาการหงุดหงิด ฉุนเฉียวได้ -ความรู้สึกนึกคิด เช่น มองอะไรแย่หมด ท้อแท้หมดหวัง รู้สึกไร้ค่า เป็นต้น @@ดังนั้นแนะนำ ไปพบจิตแพทย์ที่โรงพยาบาลจิตเวชที่มีอยู่ในจังหวัดนะคะ โดยสามารถปรึกษาเรื่องขั้นตอนการใช้สิทธิ์การรักษาในสถานพยาบาลที่ตนเองมีสิทธิ์อยู่ค่ะ